กสทช.เผย ADVANC แจ้งชำระค่าใบอนุญาตคลื่น 900 MHz เบื้องต้นวันที่ 28 มิ.ย.นี้
กสทช.เผย ADVANC แจ้งชำระค่าใบอนุญาตคลื่น 900 MHz เบื้องต้นวันที่ 28 มิ.ย.นี้
20 มิ.ย. 2559

นายฐากร ตัณฑสิทธิ์ เลขาธิการสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า เบื้องต้นผู้บริหารของบริษัท แอดวานซ์ ไวร์เลส เน็ทเวิร์ค จำกัด (AWN)  ในเครือบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC แจ้งว่าจะชำระเงินค่าใบอนุญาตใช้คลื่นความถี่ 900 MHz ในวันที่ 28 มิ.ย.นี้
โดยขณะนี้อยู่ระหว่างการหารือกำหนดการที่ชัดเจนจากคณะกรรมการบริษัท ซึ่งหากมีความชัดเจนก็ให้แจ้งต่อกสทช. เพื่อเตรียมนำเข้าสู่ที่ประชุมคณะกรรมการกสทช. พิจารณาออกใบอนุญาตให้ทันวันที่ 30 มิ.ย.59 เพื่อที่จะมีผลบังคับใช้ตั้งแต่วันที่ 1 ก.ค.59 เป็นต้นไป
 